Андрэй Віталевіч Вашкевіч

**Андрэй Віталевіч Вашкевіч** (нар. , ) — беларускі журналіст і футбольны функцыянер. Першы ў гісторыі БАТЭ генеральны сакратар клуба (2014—2018).

## Біяграфія 
### Адукацыя 
Навучаўся ў СШ № 23, гімназіі № 2 і СШ № 15. Апошнюю скончыў у 2002 годзе з залатым медалем. У тым жа годзе паступіў у Мінскі дзяржаўны лінгвістычны ўніверсітэт, дзе навучаўся па спецыяльнасці «лінгвіст, перакладчык сінхраніст». Скончыў Мінскі дзяржаўны лінгвістычны ўніверсітэт у 2007 годзе з чырвоным дыпломам. У 2011—2012 гадах навучаўся ў Універсітэце Ліверпула, дзе атрымаў ступень магістра бізнэс-адміністравання (МБА) ў сферы футбола.

### Журналістыка 
Пачаў супрацоўнічаць з газетай «Прессбол» у пачатку 2007 года з артыкула аб чэмпіянаце Нідэрландаў. Ён хутка стаў адным з лепшых журналістаў выдання, быў камандыраваны ў Тырану, Стамбул, Прышціну і Рэшыцу. У 2008 годзе павінен быць працаваць для газеты з Алімпійскіх Гульняў у Пекіне, але «Прэсбол» быў пазбаўлены акрэдытацыі за серыю антыкарупцыйных матэрыялаў Святланы Парамыгінай, і на Гульні Вашкевіч трапіў толькі ў 2012 годзе.

У 2015 годзе Вашкевіч стаў першым беларускім пішучым журналістам, трапіўшым на «Australian Open». У 2016 годзе камандыраваны газетай на пераможны для партугальцаў і Крышціяну Раналду EURO. Пісаў для «Прэсбола» з фіналаў Лігі чэмпіёнаў, Лігі Еўропы і Суперкубка Еўропы. Пастаянна асвятляў еўракубкавыя гульні барысаўскага БАТЭ. Быў з камандай у гістарычным падарожжы на «Санцьяга Бернабеу» на першы ў гісторыі беларускага футбола матч групавога этапа Лігі чэмпіёнаў.

З  па  вёў на pressball.by штодзённую калонку «The Daily Vashkevich», вытрымаўшы 365-дзённы чэллендж. Агульная колькасць праглядаў склала больш за 1,7 млн, каментароў — больш за 7 тысяч.

Вашкевіч супрацоўнічаў з расійскімі выданнямі «PROСПОРТ», «Total Football», «Советский Спорт», «Forbes», пісаў на англiйскай мове для uefa.com.

### Хакей 
Летам 2008 года стаў першым прэс-скаратаром ХК «Дынама» (Мінск) пасля таго, як клуб далучыўся да Кантынентальнай хакейнай лігі. Праз тры месяцы Вашкевіч вярнуўся ў «Прэсбол». У 2014 годзе Вашкевіч быў кіраўніком прэс-цэнтра Чэмпіяната Свету па хакею ў Мінску на Мінск-Арэне.

### ФК БАТЭ 
Вашкевіч пачаў супрацоўнічаць з БАТЭ у 2008 годзе, дапамагаючы клубу ў дэбютным сезоне Лігі чэмпіёнаў. З 2009 года спецыяліст працаваў у прэс-службе «жоўта-блакітных». У 2013 годзе Вашкевіч узначаліў праект па запуску новага сайта fcbate.by. У тым жа годзе сайт атрымаў першы прыз на выставе TIBO-2013 у намінацыі «Спорт, турызм і забавы».

У 2013—2015 годах Вашкевіч быў абраны ў працоўную групу па маркетынгу Асацыяцыі Еўрапейскіх Клубаў (ЕСА), якую ўзначальваў тагачасны прэзідэнт «Басрелоны» Сандра Разэль. У 2015—2017 гадах Вашкевіч далучыўся да працоўнай групы па дзіцячаму і юнацкаму футболу ЕСА. Яго мандат быў падоўжаны на цыкл-2017-2019. Але яго Вашкевіч не скончыў у сувязі з пераходам на працу ў ФІФА.

У лістападзе 2014 года Вашкевіч стаў першым генеральным сакратаром у гісторыі БАТЭ. Так, у 2010 годзе Вашкевіч ад імя БАТЭ падпісаў у Барселоне Дэкларацыю добрай волі па прасоўванні прынцыпаў «Fair Play» паміж гарадамі, прымаючымі міжнародныя сустрэчы.

У лістападзе 2015 года дзякуючы Вашкевiчу ў Беларусь упершыню ў гісторыі трапіў Кубак Еўрапейскіх чэмпіёнаў. Трафей экспанаваўся ў Барысаве. Па інфармацыі sb.by, гэта здарылася так: *"У верасні 2015 года Вашкевіч на чарговым семінары УЕФА папрасіў футбольных чыноўнікаў, ці можа арганізацыя дазволіць паказаць кубак у Барысаве. Яго накіравалі да афіцэра УЕФА, які адказывае за візіты трафеяў. Доўгая перапіска — і вуаля. Андрэй Вашкевіч не скрывае задавальнення з гэтай нагоды: «Любяць БАТЭ ў УЕФА, вось і далі нам такую магчымасць. Мы рады прывезці Кубка ў Барысаў. Амфара дастаўляецца пасылкай у спецыяльным куфары. Нам заставалася толькі прыехаць у аэрапорт і размыціць груз»*.

У 2016 годзе Вашкевіч быў абраны сакратаром працоўнай групы па стварэнні прафесійнай футбольнай лігі ў Беларусі. Кіраўніком групы стаў Анатоль Капскі.

### ФІФА 
У ліпені 2018 года Вашкевіч перайшоў на працу ў ФІФА. Ён стаў каардынатарам праектаў рэгіянальнага офіса ў Дубаі (Аб’яднаныя Арабскія Эміраты). Яна складалася з літаратурных замалёвак аб людзях, што глядзяць на футбол з трыбун Беларусі іншых краін свету. Сярод яго герояў былі аднаногі фанат ФК «Полацк», які за свае грошы друкуе і развешвае афішы гульняў клуба, бабуля з Дуброўна, якая наведвае гульні мясцовага «Дняпра», і дзядуля з Паставаў, якому футбол дапамог справіцца са смерццю любай жонкі.

Вашкевіч тлумачыць добрае валоданне мовай добрымі настаўнікамі: *«Усе мае настаўнікі беларускай мовы былі проста выдатнымі прафэсіяналамі сваёй справы. Я вучыўся ў Барысаве, і першыя шэсьць гадоў працэс адбываўся выключна па-беларуску»* — распавёў ён у інтэрв’ю «Радыё Свабода» у 2016 годзе.

Шырокі рэзананс атрымала адкрытая перапіска Вашкевіча ад ліца ФК БАТЭ і моўнага энтузіяста Ігара Случака. У 2016-м, 2017-м і 2018-м гадах прадстаўнік клуба адказваў на звароты актывіста выключна ў вершах. У іх былі алюзіі на верш Максіма Багдановіча «Пагоня» і Якуба Коласа «Не сядзіцца ў хаце хлопчыку малому…»

У 2016 даволі жорстка адказаў веласіпедысту Васілю Кірыенку, які заявіў, што беларуская мова — мёртвая.

У 2018 годзе быў адным з выступоўцаў суполкі «Мова Нанова» у Барысаве.

## Кніга 
Сумесна з Сяргеем Дашкевічам напісаў кнігу «20 лет славных побед. Иллюстрированная история ФК БАТЭ». Прэзентацыя адбылася 19 кастрычніка 2016 года ў кінатэатры Silver Screen у гандлева-забаўляльным цэнтры «Арэна-Сіці». На мерапрыемстве прысутнічалі гульцы БАТЭ, а героі публікацыі Аляксандр Глеб, Арцём Радзькоў, Віталь Радзівонаў і Аляксей Бага адказалі на пытанні заўзятараў.

## Намінацыі і узнагароды 
Прэмія конкурса Беларускай федэрацыі гандбола за самы незвычайны тэкст пра гандбол (2010) — перамога.

«Медыя-Алімп» за асвятленне алімпійскіх гульняў у Рыа-дэ-Жанэйра ў матэрыялах на інтэрнэт-парталах (2016) — перамога.

Прэмія MarSpo Awards за лепшы артыкул на тэму спартовага маркетынгу (2018) — намінацыя.

Прэмія MarSpo Awards лепшаму аўтару па тэме спартыўнага маркетынга (2018) — намінацыя.

## Цікавыя факты 
* Некалькі разоў прымаў удзел у таварыскім турніры ЕСА па футболе, дзе гуляў разам Луішам Фігу, Хаўерам Санеці, Мішэлем Плаціні, Эміліа Бутрагенья і іншымі зоркамі сусветнага футбола. Вашкевіч тройчы (у 2014, 2015 і 2017) выйграваў турнір. Падчас турніра-2014 беларус адзначыўся голам у браму Эдвіна ван дэр Сара. Прэзентацыя твора адбылася на гульні супраць «Гарадзеі» 27 лістапада 2016 года на «Барысаў-Арэне». Прэм’ера прайшла выдатна: «жоўта-блакітныя» перамаглі 5:0.
* З’яўляецца адным з самых выбітных беларускіх граундхопераў. На рахунку Вашкевіча — 38 новых футбольных стадыёнаў у сезоне-2011/12 (уключаючы ўсе стадыёны прэм’ер-лігі), 71 у сезоне-2015, 40 у сезоне-2016, 45 у сезоне-2017. Падчас сваіх тураў Вашкевіч аб’ехаў усе стадыёны першых трох дывізіёнаў Беларусі, шмат дзе быў на ўзроўні першынства вобласці і нават района. Удзельнічаў у TEDxMinsk-2018, дзе распавядаў аб гэтым сваім хоббі.
* Адзіны Беларускі журналіст, які пісаў аб крыкеце з трох кантынентаў — Еўропы (Англія), Азіі (Непал, ААЭ), Аўстраліі.

## Зноскі 
Катэгорыя:Журналісты Беларусі
Катэгорыя:Футбольныя функцыянеры Беларусі
Катэгорыя:ФК БАТЭ